*Panašias reikšmes žr. straipsnyje Frankenšteinas*

| ***Frankenšteino nuotaka*** |
| --- |
|  |
|  |
| Pavadinimas | *Bride of Frankenstein* |
| Kilmės šalis | JAV |
| Režisierius | James Whale |
| Prodiuseris (-iai) | Carl Laemmle, Jr. |
| Scenaristas (-ai) | William HurlbutJohn L. Balderston |
| Vaidina | Boris KarloffColin CliveValerie HobsonErnest ThesigerElsa LanchesterUna O'Connor |
| Metai | 1935 |
| Žanras | Siaubo |
| Trukmė | 75 min. |
| Kalba | Anglų k. |
| Biudžetas | 400 tūkst. USD |
| **IMDb įrašas** |

**Frankenšteino nuotaka** (angl. *Bride of Frankenstein*) – amerikiečių klasikinis siaubo filmas su komedijos elementais, sukurtas 1935 m. filmo „Frankenšteinas" (1931 m.) tęsinys. Sukurtas to paties režisieriaus James Whale. Kaip JAV nacionalinė vertybė, 1998 m. yra įtrauktas į Nacionalinį filmų registrą. Filmas sukurtas pagal žymios anglų rašytojos Mary Shelley siaubo romano „Frankenšteinas" (1818) motyvus.

Siužetas
--------

Monstro vaidmenyje – Boris Karloff
Tai antroji 1931-iais metais sukurto filmo dalis. Joje monstras išmoksta šiek tiek kalbėti.

DĖMESIO: *toliau atskleidžiamos kūrinio detalės*

Senos pilies jaukioje svetainėje prie židinio šnekučiuojasi trys garsūs Anglijos žmonės: poetai Lordas Baironas, Percy Bysshe Shelley ir jo žmona rašytoja Mary Shelley. Jie aptarinėja ką tik parašytą jos romaną „Frankenšteinas", kartu perpasakodami filmo „Frankenšteinas" siužetą. Abu vyrai po ilgų diskusijų pareiškia, kad Frankenšteino monstras (Boris Karloff) neturėtų taip paprastai žūti. Jie pareikalauja rašytojos tęsinio. Iš pradžių ji atsikalbinėja, bet paskui nusileidžia ir sutinka rašyti istorijos tęsinį, improvizuodama pirmosiomis eilutėmis „*...niekam ir į galvą negalėjo ateiti, kad monstras išgyveno ugnyje...*". Prologas baigiasi. Filmo istorija prasideda iškart nuo ten, kur pasibaigė pirmasis. Šį kartą daktaras Frankenšteinas jau nebesiruošia pakartoti savo klaidos, tačiau pasirodo daktaras, kuris taip pat perpratęs gyvenimo ir mirties paslaptis. Akivaizdžiai piktų kėslų turintis Frankenšteino kolega įkalbinėja jį sukurti moteriškos lyties padarą, tačiau pasitelkiant jų abiejų žinias, ir tokiu būdu išvengiant anksčiau padarytų klaidų...

Personažai
----------

* Boris Karloff – *Monstras*,
* Colin Clive – *Henris Frankenšteinas*,
* Valerie Hobson – *Elizabet*,
* Ernest Thesiger – *Daktaras Pretorius*,
* Elsa Lanchester – *Mary Wollstonecraft Shelley (Monstro nuotaka)*,
* Gavin Gordon – *Lordas Baironas*,
* Douglas Walton – *Percy Bysshe Shelley*,
* Una O'Connor – *Minnie*,
* E.E. Clive – *Burmistras*,
* Lucien Prival – *Liokajus*,
* O.P. Heggie – *Atsiskyrėlis*,
* Dwight Frye – *Karlas*,
* Reginald Barlow – *Hansas*,
* Mary Gordon – *Hanso žmona*.

Palikimas
---------

Neįtikėtina besitęsianti filmo „Frankenšteino nuotaka" sėkmė įtakojo dar kelių istorijos su monstru, kaip pagrindiniu personažu, tęsinių atsiradimą. Vienas iš jų yra ir 1985 metų režisieriaus Franc Roddam filmas „Nuotaka" (*The Bride*), kuriame mokslininko Frankenšteino vaidmenį atliko britų dainininkas Stingas, o monstro – amerikiečių aktorius Clancy Brown.

Nuorodos
--------

|  |  |
| --- | --- |
|  | **Vikiteka: Frankenšteino nuotaka** – vaizdinė ir garsinė medžiaga  |

* Apie filmą IMD bazėje
* Apie filmą *TCM Movie Database* portale
* Apie filmą *rottentomatoes.com* portale
* Apie filmą *allrovi.com* portale[neveikianti nuoroda]